Ο οξύθυμος νεαρός επιτέθηκε μάλιστα και στους αστυνομικούς της ΔΙ.ΑΣ. οι οποίοι τον ακινητοποίησαν και του περάσαν χειροπέδες.

Όλα ξεκίνησαν όταν διερχόμενοι πολίτες ενημέρωσαν το κέντρο της Άμεσης Δράσης “100” , για τσακωμό ενός ζευγαριού στο δημοτικό υπαίθριο πάρκινγκ στην οδό Αγίου Νικολάου το απόγευμα της Δευτέρας.

Μάλιστα ένας από αυτούς είπε ότι ο νεαρός ρομά χτύπησε την έγκυο γυναίκα του, ενώ μαζί τους είχαν ακόμη ένα μικρό παιδάκι.

Άμεσα στο σημείο έσπευσαν δύο πληρώματα της ΔΙ.ΑΣ. στους οποίους μάλιστα ο νεαρός φέρεται να επιτέθηκε, ωστόσο οι αστυνομικοί κατάφεραν να τον ακινητοποιήσουν και να του περάσουν χειροπέδες.

Την ίδια ώρα η έγκυος σύντροφός του φώναζε στους αστυνομικούς να τον αφήσουν, γιατί όπως ισχυριζόταν δεν την χτύπησε και ότι απλά τσακώθηκαν καθώς εκείνος φοβόταν ότι θα τον εγκαταλείψει.

Η ένταση στο σημείο ήταν μεγάλη. Από τη φασαρία και τις φωνές μαζεύτηκε πολύς κόσμος, ανάμεσά τους και γνωστοί του ζευγαριού, που προσπαθούσαν να ηρεμήσουν την κατάσταση.

Η συνέχεια θα δοθεί στο Αστυνομικό Τμήμα όπου μεταφέρθηκε το νεαρό ζευγάρι με το ανήλικο που είχαν μαζί τους.

Δείτε βίντεο από το σημείο όπου έγινε το επεισόδιο.